Publication: Magyar Közlöny
Issue: MK-1998-14 (Year: 1998, Number: 14)
Era: 1990-2004
Section: (ABH 1992, 59, 67.). Az 1/1994. (I. 7.) AB határozat szerint
Paragraph Index: 609

34. § (2)] bekezdésében biztosított kétszeres végkielégítéstől, mely a munkáltatót sújtó egyfajta szankciónak is felfogható. Ez alapján tehát az Mt. és a Kjt. támadott rendelkezése a munkavállaló (közalkalmazott) érdekeit is szolgálja. Az Mt. tekintetében a visszahelyezés elutasításának van egy másik oka is: egy olyan helyzetben, amikor a támadott rendelkezést alkalmazni kell, könnyen előfordulhat, hogy a munkáltató megítélése szerint a munkaviszony fenntartása a továbbiakban lehetetlen. A munkaviszony bizalmi viszony is, egyes esetekben méltánytalan lenne elvárni a munkáltatótól, hogy olyan személyt, akivel esetleg évekig pereskedett, a visszahelyezés után a bizalmába fogadjon, érdemi munkával bízzon meg stb. Az ilyen lehetetlen helyzetek munkáltatói kizárására ad lehetőséget a támadott rendelkezés. E rendelkezéssel párhuzamba állítható az Mt.

Source: https://magyarkozlony.hu/hivatalos-lapok/45953307aac2a12cf2b8b3b9730082bfb1500540/dokumentumok/c738410ee23c6a51c2c25cb1979be48422a16d0e/letoltes